open-index/open-wikipedia-markdown huggingface dataset:
Ethernet

**Ethernet** (nazvaný podľa fyzikálneho konceptu éteru ()) je rámcová (z angl. frame-based) technológia počítačových sietí pre lokálne siete (LAN). Dáta sú vysielané v blokoch (rámcoch).

Ešte pred rokom 2000 sa Ethernet stal dominantnou technológiou pre drôtové alebo káblové lokálne siete a prakticky synonymom pre lokálnu sieť (LAN). 

## Dejiny
Počiatky Ethernetu siahajú do roku 1973, kedy vo výskumnom stredisku PARC (Palo Alto Research Center) firmy Xerox skupina odborníkov okolo Roberta Metcalfa pracovala na vývoji prenosovej technológie vhodnej pre potreby lokálnych počítačových sieti.

V roku 1976 Metcalfe a jeho asistent David Boggs publikovali článok s názvom *Ethernet: Distributed Packet-Switching For Local Computer Networks* (Ethernet: Distribuované prepínanie paketov pre lokálne počítačové siete).

Prvá verzia Ethernetu prilákala pozornosť firiem DEC a Intel a v roku 1979 ďalší vývoj pokračoval v ich spoločnom projekte spolu s firmou Xerox.

V roku 1980 bola koncepcia Ethernetu predložená spoločnosti IEEE a jej pracovnej skupine IEEE 802.3802.3. Tá ju s drobnými úpravami prevzala a vydala ako svoj štandard.

Zároveň však vývoj pokračoval aj v stredisku PARC, a v roku 1982 vyústil do novej verzie označovanej ako Ethernet II či DIX Ethernet (Digital-Intel-Xerox), ktorá nie je celkom zhodná s verziou IEEE 802.3.

## Všeobecný opis
[thumb|Ethernetová [sieťová karta z 90. rokov 20. storočia. Táto prechodná karta podporuje obidva typy konektorov, koaxiálny 10BASE2 (BNC konektor, naľavo) aj krútenú dvojlinku 10BASE-T (RJ-45 konektor, napravo)]]

Ethernet je založený na nápade, že počítače v sieti budú posielať správy spôsobom, ktorý pripomína rádio, ale prostredníctvom spoločného kábla alebo kanála, niekedy označovaného ako éter (ether).

Každý počítač má globálne jedinečnú 48-bitovú MAC adresu, ktorú má každá karta pridelenú od výroby, aby bolo zabezpečené, že všetky systémy v spoločnom Ethernete majú rozdielne adresy. Vďaka dnešnej všadeprítomnosti Ethernetu zabudovali mnohí výrobcovia ethernetové karty priamo do matičných dosiek počítačov.

Pozorovaním sa zistilo, že zaťaženie prevádzky v sieťach Ethernet má sebepodobné (fraktálne) vlastnosti, čo má dôležité dôsledky v prenosovej technike v telekomunikáciach.

V závislosti od použitého kábla sa v praxi rozlišujú tri základné druhy Ethernet: hrubý ethernet 10base5, tenký ethernet 10Base2, UTP 10baseT.

;Výhody
* Poskytuje rozsiahly sortiment softvérových a hardvérových produktov pre prepojovanie rôznych počítačových prostredí
* Umožňuje voľbu prenosových médií, ktoré možno v sieti pomerne jednoducho kombinovať
* Prenosová rýchlosť do 100Gb/s
* Dáva možnosť zbernicovej i hviezdicovej topológie
* Ponúka priaznivý pomer cena/výkon
* Je štandardom IEEE 802.3

;Nevýhody
* Výkon siete klesá s rastúcim počtom staníc a vzrastajúcim počtom žiadostí o komunikáciu
* Detekcia kolízií limituje dĺžku segmentu

## Referencie


## Iné projekty

## Externé odkazy
* Ethernet
* Schéma zapojenIA RJ45


Kategória:Počítačové siete
Faerčina

**Faerčina** alebo **faerský jazyk** (*Føroyskt*) je severogermánsky jazyk, popri dánčine úradný jazyk na Faerských ostrovoch, patriacich pod Dánsko. Je potomkom starej severčiny (Old Norse) – jazyka ľudí, ktorí sa začiatkom 9. storočia začali usádzať na dovtedy takmer neosídlených Faerských ostrovoch. Väčšina z nich pravdepodobne pochádzala zo západného Nórska.
Rovnaký status ako dánčina získala na školách až v roku 1938, ako jazyk bohoslužieb o rok neskôr. Od roku 1948 je hlavným jazykom na ostrovoch, i keď pre administratívne a právne účely sa dodnes využíva dánčina. Problémom faerčiny je malý počet obyvateľov ostrovov – cca 48 000, čo sťažuje situáciu v oblasti literatúry i masmédií. Keďže faerčina je s dánčinou navzájom málo zrozumiteľná, väčšina obyvateľov ostrovov ovláda i dánčinu.

## Abeceda a výslovnosť
Používa sa latinka obohatená o nekoľko špeciálnych znakov.

* Hláskoslovie stojí medzi islandčinou a západonórskymi nárečiami.
* **Ð** a **G** (keď stojí medzi spoluhláskami alebo na konci slova) nemajú samostatnú výslovnosť. Staré friktatívy, ktoré sa označovali týmito písmenami, sa úplne stratili. Kvôli tomu sa faerčina vyplní tieto diery rôznymi polosamohláskami, najčastejšie [j] a [w], prípadne aj [v]. (Ðð nie je to isté písmeno ako chorvátske Đđ: velké U+0110, malé U+0111.)
* SKJ a SK pred E, I, Y a EY sa číta ako Š.
* EI sa na juhu číta ako AJ a na severe ako OJ.
* K sa pred E, I, J, Y a EY číta ako Č.
* G sa pred E, I, J, Y a EY číta ako DŽ.
* TJ sa číta ako Č.
* HJ sa v niektorých prípadoch číta ako Č, v iných ako J.
* STJ sa väčšinou číta ako Š, v malo prípadoch aj ako STJ.
* DJ sa vyslovuje ako DŽ

## Faerské číslovky

## Referencie


Kategória:Severogermánske jazyky
Sicília (autonómny región)

**Sicília** (tal./sic. Sicilia [čítaj: Sičílja]; gr. Σικελία-Sikelia) je autonómny región Talianska nachádzajúci sa najmä na ostrove Sicília. Autonómny región vznikol 15. mája 1946. Okrem hlavného ostrova sa nachádza na množstve menších ostrovov. Medzi najvýznamenjšie z nich patria Liparské ostrovy, Isola delle Palme, Pantelleria, Egadské ostrovy, Isole dello Stagnone, Pelagické ostrovy, Ustica a Isole Ciclopi.

## Základné informácie
* Úradný názov: *Regione Siciliana*
* Úradný jazyk: Taliančina
* Mena: euro
* Rozloha: 
* Počet obyvateľov: 4 994 861
* Hlavné mesto: Palermo – 655 972 obyvateľov
* Najvyšší predstaviteľ: Prezident regiónu Sicília
* Správne členenie: 9 provincií (Agrigento, Caltanissetta, Catania, Enna, Messina, Palermo, Ragusa, Syrakúzy, Trapani)

## Politika
Región má špeciálny autonómny status, ktorý nadobudol 15. mája 1946. Na základe Štatútu pre Región Sicília (*Statuto della Regione Siciliana*) bolo určené, že Sicília spoločne s Liparskými, Egadskými, Pelagickými ostrovmi, Usticou a Pantelleriou tvoria autonómny región (tal. *Regione autonoma*) s osobitou jurisdikciou v rámci politicky jednotného štátu Talianska, na základe demokratických princípov. Za hlavné mesto regiónu bolo určené Palermo. Orgánmi regiónu, sú parlament, výkonný výbor a prezident. Regionálnu vládu tvoria výkonný výbor a prezident. Jurisdikciu zabezpečuje Regionálny parlament. Hlavou regiónu je prezident Rosario Crocetta.

## Provincie
Autonómny región Sicília sa člení na 9 provincií.





## Referencie


## Iné projekty


Kategória:Regióny v Taliansku
Simula

**Simula** je programovací jazyk určený najmä na návrh systémov určených na simulácie. Existujú dve verzie jazyka - Simula I a Simula 67. Bol vyvinutý v šesťdesiatych rokoch 20. storočia nórskymi informatikmi, Ole-Johanom Dahlom a Kristenom Nygaardom.

Zo syntaktického hľadiska je jazyk nadmnožinou jazyka ALGOL 60. Má však viacero čŕt objektovo orientovaného programovacieho jazyka, ako napr. triedy, virtuálne metódy alebo tzv. Garbage collector.

Kategória:Programovacie jazyky
Eiffel (programovací jazyk)

**Eiffel** je objektovo orientovaný programovací jazyk, štandardizovaný ISO, navrhnuý s ohľadom na rozšíriteľnosť, znovupoužiteľnosť kódu, spoľahlivosť a efektivitu pri programovaní. V akademickom prostredí sa používa na výučbu princípov programovania a v priemysle ako vývojová platforma.

Jazyk Eiffel je založený na niekoľkých princípoch, medzi ktoré patria kontraktné programovanie, separácia príkazov a požiadaviek, princíp jednotného prístupu, princíp jedinej voľby, princíp otvorenosti/uzavretosti a separácia volieb a operandov.

Mnohé z konceptov, ktoré zaviedol Eiffel, boli neskôr prenesené aj do iných jazykov ako Java či C#. Eiffel pokračuje v bádaní nových nápadov návrhu jazyka, zvlášť pomocou štandardizačného procesu ECMA/ISO.

## Zdroje

Kategória:Programovacie jazyky
PL/I

**PL/I** je programovací jazyk navrhnutý pre vedecké, technické a obchodné aplikácie. Ide o jeden z prvých vyšších programovacích jazykov, ktorý bol použitý v rôznych akademických, obchodných a priemyslových odvetviach. Bol vytvorený v 60.&nbsp;rokoch 20.&nbsp;storočia a používa sa i v súčasnosti. Hlavnou doménou programovacieho jazyka PL/I je spracovanie dát, podpora rekurzie a štruktúrovaného programovania. Syntax jazyka je podobná angličtine, čo je vhodné pre popisovanie zložitých dátových štruktúr a disponuje širokou škálou funkcií pre ich kontrolu a spracovanie.

## Ukážka programu
Hello world program

```pascal
Hello2: proc options(main);
     put list ('Hello, world!');
end Hello2;
```


Kategória:Programovacie jazyky
Gentleman (spevák)

**Gentleman** (* 1975, Osnabrück, Nemecko; vlastným menom *Otto Tilmann*) je nemecký reggae spevák.

## Kariéra

Začal spievať reggae keď mal 11 rokov. Od sedemnástich rokov pravidelne cestuje na Jamajku. Spočiatku nevedel po jamajsky (*[[patios|patois]]*), ale miloval reggae. Stal sa jedným z najslávnejších spevákov hudobného štýlu reggae na Jamajke a na celom svete. Je jediným nemeckým reggae umelcom, ktorého uznávajú aj na Jamajke, čo je veľkou poctou.

## Albumy
* 1999 *Trodin On*
* 2002 *Journey To Jah*
* 2003 *Gentleman & The Far East Band Live*
* 2004 *Confidence*
* 2007 *Another Intensity*
* 2010 *Diversity*

## Iné projekty

Kategória:Nemeckí reggae speváci
Kategória:Dancehalloví hudobníci
Kategória:Osobnosti z Osnabrücku
Midwayské ostrovy

[thumb|Midwayské ostrovy na satelitnej snímke [National Aeronautics and Space Administration|NASA z roku 2008]]

**Midwayské ostrovy** alebo (staršie) **Midway** (/*Midway Island*/*Midway Islands*; hav. *Pihemanu Kauihelani*) sú atoly s rozlohou , nachádzajúce sa v severnom Tichom oceáne (blízko severozápadného konca Havajského súostrovia), približne na tretine cesty medzi Honolulu a Tokiom. 

Je to súčasť tzv. Území USA a v rámci nich „nezačlenené“ územie (*unincorporated territory*) a územie bez ustavujúceho aktu Kongresu (*unorganized territory*).

Midwayské ostrovy, pôvodne bez trvalého osídlenia, sú známe najmä ako dejisko bitky o Midway, ktorá sa odohrala v jeho blízkosti 4. až 7. júna 1942. V tejto bitke, ktorá znamenala obrat vojny v Tichomorí, Vojenské námorníctvo USA odrazilo japonský útok.

V súčasnosti je letisko na ostrovoch používané ako núdzové letisko pre dopravné lietadlá, ktoré lietajú cez Tichý oceán podľa pravidiel ETOPS.

## Iné projekty

Kategória:Ostrovy USA
Kategória:Ostrovy Tichého oceánu
Havajčina

**Havajčina** (*ʻōlelo Hawaiʻi*) je jazyk polynézskych praobyvateľov Havajských ostrovov, na ktorých sú oficiálnym jazykom popri angličtine. 

Patrí medzi austronézske jazyky a je príbuzný so samojčinou, maorijčinou, fidžijčinou a inými polynézskymi jazykmi. Vzdialene je príbuzný s niektorými juhoázijskými jazykmi a niektorými jazykmi Indického oceána. 

Jazyk je ohrozený vyhynutím, dnes už ním hovorí len asi 1500 ľudí ako materinským jazykom, z toho polovica má vyše 70 rokov. Školami a vysielaním v havajčine sa úrady snažia jazyk oživiť.

Od havajčiny treba odlíšiť havajský pidžin.

Kategória:Havaj (štát USA)
Kategória:Východoaustronézske jazyky
Yggdrasil

thumb|Yggdrasil na islandskom rukopise zo 17. storočia
**Yggdrasil** je v severskej mytológii svetový strom, večne zelený jaseň, ktorý je obrazom celého kozmu. 

## Úvod
Pred dávnymi časmi Asovia zabili praobra Ymira a z jeho mŕtveho tela utvorili všetky jestvujúce veci. Yggdrasil je prvý strom, ktorý zasadilije najväčší a najkrajší zo všetkých stromov, aké kedy rástli. Jeho koruna sa rozprestiera nad všetkými Deviatimi svetmi. Na vrchole sedí obor Hräswelgr v podobe orla a trepotaním svojich krídel vytvára vietor. Medzi jeho očami sedí jastrab Vedrfölnir.

## Iné projekty
 

Kategória:Severská mytológia
František I. (Francúzsko)

**František I.**, *le Roi-Chevalier* (kráľ rytier) (* 12. september 1494, Cognac, Francúzsko – † 31. marec 1547, Rambouillet, Francúzsko), korunovaný za kráľa Francúzska 25. januára 1515 v katedrále v Reims.

## Rodina
František I. bol z rodu Valois (presnejšie z rodu orleánsko-angoulêmského), narodil sa v Cognacu v Charente ako syn Karola Angoulêmského, bratranca kráľa Ľudovíta XII. a Lujzy Savojskej. Jeho sestrou bola navarrská kráľovná Margita.

Jeho prvou manželkou bola dcéra Ľudovíta XII. a Anny Bretónskej, Klaudia Francúzska.

## Vláda
Bol známy ako podporovateľ umenia a „knieža renesancie“, napríklad pozval do Francúzska Leonarda da Vinci.

Jeho vláda spadá do obdobia, kedy vo Francúzsku vznikli kalvíni, František ich prenasledoval. S pápežom uzavrel roku 1516 konkordát, podľa ktorého dostal právo dosadzovať biskupov a opátov.

Bol veľmi výbojovchtivý. Už roku 1515 napadol Itáliu, ktorú stratil jeho predchodca roku 1513, porazil tam Švajčiarov a dobyl tak Milánsko. V rokoch 1521 až 1544 potom nasledovala séria vojen medzi Francúzskom a rímsko-nemeckým cisárom Karlom V. o Milánsko, ktoré považoval za svoju sféru vplyvu. V prvej vojne (1521 – 1525) bol František nakoniec porazený a rok držaný v zajatí. Po druhej vojne (1527 – 1529) sa František mierom zriekol nárokov na krajiny v Itálii. Na konci štvrtej vojny (1542 – 1544), v ktorej boli Francúzi opäť porazení, sa František zriekol nárokov na Neapolsko.

## Manželstvá
1/ 18. máj 1514 Klaudia Francúzska (* 1499 – 1524), deti:
* Lujza (* 19. august 1515 – 21. september 1517)
* Šarlota (* 23. október 1516 – 8. september 1524)
* František (* 28. február 1518 – 10. august 1536)
* Henrich II. (* 31. marec 1519 – 10. júl 1559)
* Magdaléna (* 10. august 1520 – 2. júl 1537) ∞ škótsky kráľ Jakub V.
* Karol (* 22. január 1522 – 9. september 1545)
* Marguerite (* 5. jún 1523 – 14. september 1574)

2/ 7. august 1530 Eleonóra Habsburská (* 1498 – 1558), bezdetné manželstvo.

## Literatúra
* 
* Clough, C.H., „Francis I and the Courtiers of Castiglione’s Courtier.“ European Studies Review. vol viii, 1978.
* Denieul-Cormier, Anne. The Renaissance in France. trans. Anne and Christopher Fremantle. London: George Allen and Unwin Ltd., 1969.
* Grant, A.J. The French Monarchy, Volume I. New York: Howard Fertig, 1970.
* Guy, John. Tudor England. Oxford: Oxford University Press, 1988.
* Jensen, De Lamar. Renaissance Europe. Lexington: D.C. Heath and Company, 1992.
* Knecht, R.J. Renaissance Warrior and Patron: The Reign of Francis I. Cambridge: Cambridge University Press, 1994.
* Major, J. Russell. From Renaissance Monarchy to Absolute Monarchy. Baltimore: The Johns Hopkins University Press, 1994.
* Seward, Desmond. François I: Prince of the Renaissance. New York: MacMillan Publishing Co., 1973.

## Referencie


## Iné projekty

Kategória:Králi Francúzska
Kategória:Katolícki panovníci
Kategória:Nositelia Podväzkového rádu
Kategória:Nositelia Rádu zlatého rúna
Kategória:Pochovaní v bazilike Saint-Denis
Kategória:Rytieri Podväzkového rádu
Ľudová latinčina

**Ľudová latinčina** alebo **vulgárna latinčina** (po latinsky *sermo vulgaris* čiže ľudový jazyk) je všeobecné označenie pre hovorené nárečia latinčiny v Rímskej ríši (najmä v západných provinciách) zhruba až do obdobia 9. storočia, kedy sa z jednotlivých nárečí vyvinuli románske jazyky.

Aj keď pojem nie je obmedzený len na neskorolatinské obdobie (pozri latinčina), mnohé črty a pravdepodobne aj nárečia sa objavili až v tomto období, a preto sa o ľudovej latinčine hovorí najmä od tohto obdobia.

Pri bližšom pohľade má ľudová latinčina viacero definícií:
* Po prvé je to hovorená latinčina Rímskej ríše. Pri písaní sa naopak používala neskorá latinčina odvodená od (pomerne umelej) klasickej latinčiny.
* Po druhé je to podľa niektorých názorov hypotetický predchodca románskych jazykov. Tento jazyk možno rekonštruovať len na základe ojedinelých nápisov (napr. v Pompejach) a neskorších románskych jazykov:
** a) všetkých románskych jazykov
** b) len západorománskych jazykov: nárečia na sever a západ od čiary La Spezia-Rimini, Francúzsko a Pyrenejský polostrov, ako aj slabo doložená románska reč severozápadnej Afriky. Podľa tejto koncepcie sa teda juhovýchodná taliančina, rumunčina a dalmatínčina vyvinuli oddelene od ostatných románskych jazykov.
* Po tretie je to podľa niektorých názorov označenie gramatických inovácií v mnohých neskorolatinských textoch, ako napríklad Peregrinatio Aetheriae zo 4. storočia alebo texty Gregora z Toursu (Gregoire de Tours). Tieto texty sú veľmi cenné, lebo „chyby“, ktoré sa v nich vyskytujú, dokladajú vtedajší hovorový jazyk.

Románske jazyky sa vyvinuli z ľudovej latinčiny neskorolatinského obdobia, nazývanej **sermo romana rustica**, a teda nie z písanej latinčiny. Často pritom boli namiesto neutrálnych latinských slov prebraté expresívnejšie: napr. „caput“ (hlava) bol nahradený slovom „testa“ (misa, hlinený hrniec), z toho vo fr. tête (hlava); alebo „equus“ (kôň) bol nahradený slovom „caballus“ (pracovný kôň, starý kôň), z toho vo fr. cheval / tal. cavallo / šp. caballo / port. cavalo (kôň).

## Pozri aj
* Talianska literatúra

Kategória:Románske jazyky
Kategória:Staroveký Rím
Giovanni Boccaccio

**Giovanni Boccaccio** (* 16. jún 1313, Certaldo, Taliansko – † 21. december 1375, tamže) bol taliansky spisovateľ obdobia renesancie.

Jeho najznámejším dielom je Dekameron, zbierka poviedok, ktoré si rozprávajú traja muži a sedem žien v priebehu 10 dní strávených na talianskom vidieku vo Fiesole, ktorí sa tam uchýlili pred morom zvaným čierna smrť zúriacim vo Florencii.  Dohodli sa, že každý deň bude striedavo jeden z nich „kráľom“, ktorý bude dávať slovo ostatným.  Dekameron vyšiel pod názvom Príbehy šťastných milencov a obsahuje spolu 100 krátkych príbehov.

## Iné projekty

Kategória:Talianski spisovatelia
Kategória:Renesanční spisovatelia
Kategória:Talianski básnici
Kategória:Renesanční básnici
Alfred Marshall

**Alfred Marshall** (* 26. júl 1842, Bermondsey, Spojené kráľovstvo – † 13. júl 1924, Cambridge) bol jedným z najvýznamnejších britských ekonómov.

Pôsobil ako profesor politickej ekonómie na Univerzite v Cambridge a stal sa zakladateľom vplyvnej cambridgeskej ekonomickej školy. Sústredil sa na problematiku mikroekonómie, teda štúdium individuálnych subjektov, trhov a odvetví. Vyvinul jeden z najznámejších ekonomických modelov: dodnes bežne používaný model tzv. „Marshallových nožníc“, ktorý znázorňuje základný vzťah v ekonómii – vzťah medzi dopytom a ponukou. Vo svojom kľúčovom diele *Principles of Economics* (po slovensky *Zásady ekonómie*) dokázal spojiť do logického celku teórie ponuky a dopytu, marginálneho úžitku a produkčných nákladov. Na veľmi dlhú dobu sa táto kniha stala základnou učebnicou ekonómie v Anglicku. Dôležitým Marshallovým prínosom pre mikroekonomickú teóriu bolo aj zavedenie ukazovateľa cenovej elasticity dopytu, ktorá udáva citlivosť kupujúceho na zmenu ceny kupovaného tovaru.

## Iné projekty

Kategória:Narodenia v 1842
Kategória:Úmrtia v 1924
Kategória:Anglickí ekonómovia
Doľany (okres Pezinok)

**Doľany** (historicky , , ) je obec ležiaca v okrese Pezinok v Bratislavskom kraji na Slovensku.

## Obyvateľstvo
V roku 2021 mala obec 1 071 obyvateľov (z toho 535 žien a 536 mužov).

## Pamiatky
Známe pútnické miesto, bývalý Ompitál; niektorí i doposiaľ hovoria, že po šenk sú Doľany, od šenku hore Ompitál. Na kopci nad dedinou je kalvária, ktorá sa končí na vrchole pri barokovej Kaplnke sv. Šebastiána. Pár metrov pod kaplnkou sa nachádza gotická Kaplnka sv. Leonarda z prelomu 14. storočia a 15. storočia, ktorá prechádza do prírodnej jaskyne. Vždy šiestu nedeľu po Veľkej noci sa tu koná púť. 

Mestská veža z roku 1598 postavená na kamennom moste nad potokom.

V obci je tiež rímskokatolícky kostol svätej Kataríny Alexandrijskej zo 14. storočia a kaplnky svätého Floriána, svätej Anny a svätého Šebastiána z roku 1708.

Pomník, rodičovský dom a hrob národného buditeľa Juraja Fándlyho.

## Pravidelné podujatia
* šiestu nedeľu po Veľkej noci - púť
* 30.4. stavanie Mája
* 2. augustovú nedeľu - Turistika pre všetkých

## Významné osobnosti
* Juraj Fándly (* 1750 – † 1811), osvietenský spisovateľ, rímskokatolícky kňaz a entomológ – včelár
* Juraj Palkovič (* 1763 – † 1835), rímskokatolícky duchovný, cirkevný hodnostár a prekladateľ

## Referencie

## Iné projekty

## Externé odkazy
* 
* www.apsida.sk - profil Kaplnky sv. Leonarda
* www.apsida.sk - profil Kostala sv. Kataríny Alexandrijskej


Kategória:Obce okresu Pezinok
Zoznam poslancov NR SR (1992 – 1994)

**Zoznam poslancov Národnej rady Slovenskej republiky vo volebnom období 1992-1994** uvádza prehľad členov Slovenskej národnej rady, resp. Národnej rady Slovenskej republiky v jej X. volebnom období, ktorí boli zvolení v parlamentných voľbách 1992. Pôvodne sa toto volebné obdobie malo skončiť v júni 1996, avšak 17. marca 1994 si poslanci odhlasovali skrátenie volebného obdobia vypísaním predčasných parlamentných volieb na 30. septembra a 1. októbra 1994. Celkovo počas tohto volebného obdobia pôsobilo 172 poslancov (vrátane náhradníkov).

## Vedenie parlamentu

## Zloženie parlamentu

### Poslanecké kluby na začiatku volebného obdobia

### Poslanecké kluby na konci volebného obdobia

## Zoznam poslancov

## Referencie

Kategória:Zoznamy poslancov NR SR
Zabezpečený hypertextový prenosový protokol

**Zabezpečený hypertextový prenosový protokol** (angl. *hypertext transfer protocol secure*), skr. **HTTPS**, je zabezpečená verzia HTTP, komunikačného protokolu World Wide Web. Bol vyvinutý firmou Netscape Communications Corporation pre poskytovanie  overenia a šifrovanej komunikácie.

Namiesto používania jednoduchej textovej komunikácie, HTTPS šifruje prenos dát použitím SSL (Secure Socket Layer) protokolu alebo TLS (Transport Layer Security) protokolu a tým zaisťuje primeranú ochranu pred odpočúvaním komunikácie a pred útokom „Man in the middle“. Pre HTTPS komunikáciu sa štandardne používa TCP/IP port 443.

Najslabším miestom HTTPS protokolu je závislosť vysokej bezpečnosti na digitálne podpísaných certifikátoch. Bez podpísaného certifikátu je tento protokol zraniteľný útokom „Man in the middle“. V praxi sú však často používané nepodpísané certifikáty, čím sa stráca bezpečnosť, ktorú HTTPS ponúka.

Od januára 2017 začal prehliadač Chrome označovať web stránky, ktoré zhromažďujú citlivé informácie bez použitia HTTPS protokolu . Od tejto zmeny sa očakáva výrazný nárast použitia HTTPS. Vo februári 2017 bolo HTTPS protokolom zabezpečených približne 6% slovenského internetu.

## Pozri aj
* Počítačová bezpečnosť
* Elektronický podpis

## Externé odkazy
* RFC 2818 – HTTP Over TLS (anglicky)

## Referencie


Kategória:Internetové protokoly
Kategória:Kryptografické protokoly
Kategória:HTTP
Sedna

**Sedna** môže byť:

* v mytológii: inuitská bohyňa morí a oceánov, pozri Sedna (mytológia) 
* v astronómii: planetoid, pozri 90377 Sedna alebo povrchový útvar na Venuši, pozri Sedna Planitia
* v histórii: írsky kráľ, pozri Sedna (Írsko)
* vedecká plachetnica, pozri Sedna IV
Eros

**Eros** alebo **Erós** môže byť:
*v mytológii: grécky boh lásky, pozri Eros (mytológia) 
*vo filozofii a psychológii: pojem (v slovenčine približne láska) u Platóna, Freuda a podobne, pozri eros (filozofia)

**Eros** môže byť aj:
*v astronómii: asteroid, pozri 433 Eros
*Eros (prvé meno)
Sedna (mytológia)

**Sedna** (po inuitsky ᓴᓐᓇ - Sanna) bola v inuitskej mytológii bohyňou morí a matkou Severného ľadového oceánu, ktorá vraj žila na dne Severného ľadového oceánu a z ktorej bol stvorený morský život. Vládla nad Adlivunom, inuitským podsvetím.

Sedna bola krásna mladá Inuitka, pyšná na svoju krásu a tak sa nechcela vydať za akéhokoľvek ženícha. Jedného dňa jej preto otec vybral muža, na prvý pohľad zámožného poľovníka oblečeného do krásnych kožušín, ktorému ale nebolo vidieť tvár. Otec posadil Sednu do poľovníkovho kajaku a ženích si ju odviezol domov na opustený ostrov. Keď si stiahol z hlavy kapucňu, Sedna zdesene vykríkla, pretože jej ženích bol zakliaty havran.

Otec pociťoval vinu za jej nešťastie, preto sa rozhodol, že ju vyslobodí. Naložil si na kajak zásoby a vydal sa k ostrovu. Vzal odtiaľ Sednu a onedlho už veslovali naspäť domov. Rozhnevaný havran sa o tom dozvedel a snažil sa kajak potopiť. Prestrašený otec hodil Sednu do mora, ale tá priplávala späť a chytila sa okraja kajaka. Otec jej preto odrezal prsty, ktoré sa vo vode premenili na tulene a veľryby. Sedna sa už nevládala udržať nad vodou, nakoniec zmizla pod hladinou.

Krásna Inuitka nezomrela, ale premenila sa na bohyňu mora. Poľovníci k nej majú veľkú úctu. Keď sa rozhnevá a privolá búrku, musí sa k nej na dno mora potopiť šaman, aby jej prečesal dlhé čierne zauzlené vlasy. To ju upokojí, potom poľovníkom vydá korisť, aby si ju ulovili a najedli sa.

Keď inuitskí lovci chytia tuleňa, kvapnú mu do úst čerstvú vodu na znak vďaky Sedne za jej láskavosť, že im dovolila nakŕmiť ich rodiny.

## Meno
V modernom inuitskom jazyku (Inuktitut) sa meno bohyne píše ᓴᓐᓇ alebo Sanna (vyslov /sanna/). Staršie vezrie zaznamenané misionármi boli Sana, Sanak, Sidne, Sydney. Tieto mená ale skôr reprezentovali snahy konkrétnych autorov zachytiť výslovnosť, a neposkytujú dostatočnú výpovednú hodnotu o skutočnej historickej výslovnosti. Existujú ale isté indície (náhrada zhlukov spoluhlások geminátmi), podľa ktorých mohla (aspoň v niektorých nárečiach) existovať výslovnosť „setna“, ktorú v rokoch 1883 až 1884 zapísal ako „Sedna“ etnológ Franz Boas, a toto je verzia ktorá prešla do angličtiny a iných jazykov.

## Pozri aj

* 90377 Sedna (planétka pomenovaná po Sedne)

Kategória:Inuitská mytológia
Kategória:Inuitskí bohovia
Kategória:Bohyne podsvetia
Kategória:Bohyne vôd, morí a riek
Orcus

**Orcus** môže byť:

* v mytológii: rímsky boh podsvetia, pozri Orcus (mytológia)
* v astronómii: planetoid, pozri 90482 Orcus
Antisymetrická relácia

V matematike sa binárna relácia *R* na množine *X* nazýva **antisymetrická**, ak pre všetky *a* a *b* z *X* platí, že ak *a* je v relácii s *b* a *b* je v relácii s *a*, tak *a*&nbsp;=&nbsp;*b*.

Formálny zápis:

:\forall a, b \in X,\ a R b \land b R a \; \Rightarrow \; a = b

"Je menší" je antisymetrická relácia: keďže *a* < *b* a *b* < *a* je nemožné pre rôzne *a* a *b*, je antisymetria zrejmá.

Antisymetria nie je opakom *[[symetrická relácia|symetrie]]* (*aRb* implikuje *bRa*). Existujú relácie, ktoré sú aj symetrické aj antisymetrické (rovnosť), existujú aj relácie, ktoré nie sú ani symetrické, ani antisymetrické (deliteľnosť), existujú relácie, ktoré sú symetrické, ale nie sú antisymetrické (modulo *n*) a existujú relácie, ktoré nie sú symetrické, ale sú antisymetrické („je menší alebo rovný“).

Antisymetrická relácia, ktorá je zároveň tranzitívna a reflexívna sa nazýva usporiadanie.

Kategória:Binárne relácie
Torysa (rieka)

**Torysa** je rieka na východnom Slovensku, významný ľavostranný prítok Hornádu. Odvodňuje povodie veľké , má dĺžku  a je vrchovinovo-nížinným typom rieky. Priemerný prietok v ústí je /s.

## Priebeh toku
Pramení v Levočských vrchoch pod Škapovou, asi 5 km severozápadne od obce Torysky, v nadmorskej výške okolo  Spočiatku tečie na juhozápad, neskôr sa stáča na sever a onedlho na východ. Pri Lipanoch opúšťa Levočské vrchy, postupne sa stáča na juhovýchod a pokračuje údolím medzi Čergovom (na severovýchode) a Bachurňou (na juhozápade). V Prešove priberá svoj najvýznamnejší prítok Sekčov a tečie Košickou kotlinou na juh, už v podobe nížinnej rieky s mnohými meandrami. Juhovýchodne od Košíc, pri obci Nižná Hutka vteká ľavostranne do Hornádu.

* Významné mestá: Lipany, Sabinov, Veľký Šariš, Prešov 
* Významné prítoky:
** zľava: Kučmanovský potok, Ľutinka, Dzikov, Sekčov, Delňa, Balka
** sprava: Rovinný potok, Oľšavica, Slavkovský potok

## Referencie

## Iné projekty

Kategória:Rieky na Slovensku
Kategória:Povodie Torysy
Kategória:Povodie Hornádu
Kategória:Vodné toky v okrese Sabinov
Kategória:Vodné toky v okrese Prešov
Kategória:Vodné toky v okrese Košice-okolie
Kategória:Vodné toky v okrese Levoča
Kostol svätého Martina (Moravany nad Váhom)

**Kostol sv. Martina** je rímskokatolícky kostol v obci Moravany nad Váhom v okrese Piešťany. Kostol je zasvätený sv. Martinovi, biskupovi a vyznávačovi. Nachádza na cintoríne, na vyvýšenine nad obcou a ľudovo sa nazýva aj *Horný kostol*. V roku 1963 bol zapísaný na ústredný zoznam pamiatkového fondu. Je najstaršou stavebnou pamiatkou obce.

## Popis
Bočná loď stojí na základoch niekdajšieho stredovekého románskeho kostola z prvej polovice 13. storočia. V zázname z kanonickej vizitácie zo 7.9. 1788 sa síce konštatuje, že letopočet nie je známy, avšak pri oprave kríža na veži bol zistený letopočet vyrazený na medenej guli pod krížom a podľa pamätníka tejto udalosti je to rok 1465.

Konštrukcia je murovaná z trvanlivého materiálu s drevenou strechou a šindľovou krytinou a vydláždenou podlahou z pálenej tehly. Loď zaklenutá dvoma poľami krížovej klenby. Presbytérium je zaklenuté valenou lunetovou klenbou, od hlavnej lode je oddelené vyvýšenou podlahou dvomi stupňami. Bočná loď s krížovou klenbou je polkruhového pôdorysu s barokovým oltárom Sedembolestnej Panny Márie. Chórus drevenej konštrukcie, bol nad vstupnou časťou za vchodom hlavnej lode. Veža nad vstupnou bránou má pôdorys šesťuholníka o šírke poldruhej orgie a výške 10 orgií (18,96 m)

Na veži boli inštalované tri zvony, najväčší vážil dva centenárie (200 kg), stredný 140 libier (78 kg), a malý 60 libier (32 kg).

Sakristia tvorí samostatný prístavok z ľavej strany kostola, v roku 1978 bola urobená nová strieška.

Kostol slúžil ako útulok v čase vojnového nebezpečenstva a v rokoch tureckej okupácie (okolo roku 1599) ako mešita.

Oltár s dominujúcou sochou svätého Michala Archanjela so štyrmi evanjelistami po stranách v dolnej časti bol vysvätený biskupom Antonom Révaiom (''Révay''). Interiér kostola bol okrem toho vybavený drevenými lavicami a kamennou krstiteľnicou s medeným krytom. Z 3. júna 1616 pochádza maľba a nápisy na vnútornej stene kostola.

Aj keď náboženský život obce sa dokumentuje románskym kostolom z prvej polovice 13. storočia, vlastnú faru mala obec až o 500 rokov neskôr, t. j. od roku 1706. Dovtedy bola obec farskou filiálkou Piešťan.

## Využitie kostola
Kostol je využívaný len príležitostne, pri pohrebných obradoch a 2. novembra na Spomienku všetkých verných zosnulých (Dušičky). Úlohu farského kostola prevzal tzv. *Dolný kostol* Panny Márie Ružencovej, postavený v rokoch 1866 až 1873.


Kostol sv.Martina - interier - Moravany.jpg|Interiér kostola


## Referencie

## Iné projekty

## Zdroje
* Informačná tabuľa pri kostole, Peter Uhrin, napísané v Moravanoch nad Váhom dňa 1. 2. 1999, prístup: 15. 09. 2003

Kategória:Moravany nad Váhom
Moravany nad Váhom
Moravany nad Váhom
Moravany nad Váhom
90482 Orcus

**90482 Orcus** (symbol: ) je transneptúnske teleso v Kuiperovom páse patriace do skupiny plutín. Objavili ho 17. februára 2004 astronómovia Michael Brown, Chadwick Trujillo a David Rabinowitz. 

## Meno
Pretože má podobnú veľkosť a orbitu ako Pluto, musel byť pomenovaný po nejakej mytologickej postave z podsvetia. V súlade s pravidlami IAU, mu objavitelia navrhli meno po Orcovi, vládcovi podsvetia v rímskej mytológii. Meno bolo potvrdené a zverejnené 22. novembra 2004. Orcus je aj iné meno pre Háda z gréckej mytológie.

## Základné vlastnosti
Orcus sa pohybuje po eliptickej dráhe (e = 0,218) so sklonom k ekliptike 20,559 stupňov. Jeho vzdialenosť od Slnka je v perihéliu 30,9 AU a v aféliu 48,1 AU. Doba obehu tejto planétky je 248 rokov. Veľkosť sa pravdepodobne pohybuje v rozmedzí 840 až 1880 km.

## Iné projekty

## Externé odkazy

Kategória:Transneptúnske objekty
Kategória:Plutína
Kategória:Potenciálne trpasličie planéty
Kategória:Astronomické objekty objavené v roku 2004
Asymetrická relácia

V matematike sa binárna relácia *R* na množine *X* nazýva **asymetrická relácia** alebo **asymetria**, ak pre každé *a* a *b* z *X* platí, že ak *a* je v relácii s *b*, tak *b* nie je v relácii s *a*.

Formálny zápis:

:\forall a, b \in X,\ a R b \Rightarrow b \bar{R} a alebo \forall a, b \in X,\ (a R b) \Rightarrow \neg (b R a)

## Externé odkazy
* 

Kategória:Binárne relácie
69230 Hermes

**69230 Hermes**, základné označenie **1937 UB** je planétka v Slnečnej sústave.

Nemecký astronóm Karl Wilhelm Reinmuth objavil túto planétku v roku 1937 pri jej blízkom priblížení k Zemi. Podmienky pre pozorovanie neboli vhodné, našu planétu minula na jej dennej strane iba vo vzdialenosti 1,5 krát väčšej ako je vzdialenosť Mesiaca. Teleso bolo náhodne zaznamenané ešte v observatóriách na Harvarde (USA), Sonnebergu (Nemecko) a v Johannesburgu (JAR). Vzhľadom ku krátkej dobe pozorovania (päť dní) sa nemohla prepočítať dráha natoľko presne, aby sa mohlo teleso znova objaviť pri ďalšom priblížení, takže sa planétka stratila. Okrem základného označenia *1937 UB* dostala zrejme kvôli blízkemu preletu okolo Zeme (vtedy to bol jav pozorovaný iba výnimočne) aj meno **Hermes**. Znovu objavená a identifikovaná s telesom z roku 1937 bola až po 66 rokoch v októbri 2003. Po spresňujúcich pozorovaniach bola určená s dostatočnou presnosťou dráha telesa a planétka Hermes dostala svoje definitívne číslo **69230**. 

Donedávna to bola jediná planétka, ktorá napriek tomu, že nemala určenú presnú dráhu (preto nemala číslo) mala okrem základného označenia aj meno. Dnes už sú pravidla pomenovávania iné. Pokiaľ planétka nemá presne určenú dráhu, tak nedostane číslo a pokiaľ nemá číslo, tak ju nemožno pomenovať.

## Iné projekty

## Externé odkazy

* História objavovania planétok 

Kategória:Skupina Apollo
Kategória:Planétky 69001 – 69250
Kategória:Zem križujúce planétky
Kategória:Astronomické objekty objavené v roku 1937
Brooklyn

**Brooklyn** je najľudnatejšou z piatich mestských štvrtí New Yorku. V&nbsp;súčasnosti má približne 2 636 735 obyvateľov (sčítanie obyvateľov 2015). Brooklyn sa rozvinul z malého, pôvodne holandského mesta „Breuckelen“, pomenovanom po holandskom meste Breukelen. Brooklyn bol samostatným mestom až do roku 1898, keď sa pripojil k New Yorku.

Nachádza sa tu Brooklynský most, most spájajúci Brooklyn s Manhattanom.

## Iné projekty


Kategória:Mestské časti New Yorku
Kišiňov

**Kišiňov** (po slovensky nesprávne *Kišinev*, rum. **Chişinău**, IPA /ki.ʃi.'nəu/, rus. *Кишинёв/Kišiniov*) je hlavné a s počtom obyvateľov cez 600 000 aj najväčšie mesto Moldavska. Nachádza sa približne v strede republiky a spolu so svojim okolím tvorí samostatné municípium Kišiňov. 

Ekonomicky je to bezkonkurenčne najviac prosperujúce mesto Moldavska a je jedným z hlavných priemyselných centier a dopravných uzlov regiónu. Nachádza na rieke Bîc, čo je prítok rieky Dnester a je rozdelené na 5 administratívnych jednotiek. Mesto má rozlohu 120&nbsp;km² a celý región 635&nbsp;km².

## Osobnosti mesta
* Alexandr Sergejevič Puškin (* 1799 – † 1837), ruský básnik a prozaik
* Dan Bălan (* 1979), spevák, skladateľ a producent

## Partnerské mestá

## Iné projekty


Kategória:Hlavné mestá v Európe
Kategória:Mestá v Moldavsku
Adriana Sklenaříkova

**Adriana Sklenaříková** (* 17. september 1971, Brezno) je slovenská modelka.

## Životopis
Jej matka MUDr. Zlatica Sklenaříková je Slovenka, s manželom sa zoznámila v Prahe, kde obaja študovali medicínu.
 Adriana tiež študovala v Prahe medicínu, ale štúdium zanechala a rozhodla naplno sa venovať modelingu. V decembri 1998 sa vydala za francúzskeho futbalistu Christiana Karembeu a prijala jeho meno. Rozišli sa v marci 2011.

V roku 2014 sa vydala za arménskeho-marockým podnikateľa Aram Ohanian. V auguste 2018 sa modelka stala mamou dievčatka menom Niny. V decembri 2022 Sklenaříková oznámila rozvod s druhým manželom Ohanian.

Je vysoká 185 cm a je známa tým, že má najdlhšie nohy vo svete módy. Pracovala pre elitných návrhárov, ale najviac sa preslávila ako Miss Wonderbra. Známu podprsenku propagovala celých päť rokov.

V roku 2006 bola zvolená za naj-sexy ženu vo francúzskej verzii  časopisu *FHM*.

## Referencie

## Iné projekty

## Externé odkazy
* 
* 

Kategória:Slovenské modelky
Kategória:Osobnosti z Brezna
Kategória:Slovenské osobnosti českého pôvodu
Tallinn

**Tallinn** (v rokoch 1219 – 1917 *Reveľ*; 1940 – 1991 po rusky *Таллин* (Tallin) a *Таллинн* (Tallinn), nem. *Reval*, švéd. *Reval / Lindanäs*, dán. *Lyndanise*) je hlavné mesto Estónska a najdôležitejší estónsky prístav. Žije tu viac než 450 tisíc obyvateľov (2023). Nachádza sa na severnom pobreží Estónska pri Baltskom mori,  južne od fínskeho hlavného mesta Helsinki.

Je to starobylé prímorské hlavné mesto Estónska, od roku 1997 súčasť svetového dedičstva UNESCO. Má dobre zachované mestské centrum – medzi najvýznamnejšie pamiatky patria hlavné námestie a radnica, lekáreň, dom Bratstva čiernych hláv, pravoslávne chrámy svätého Alexandra Nevského a svätého Mikuláša Divotvorcu, palác Kadriorg a kostoly svätého Olafa, svätého Mikuláša a Ducha Svätého. 

## Správne členenie
Tallinn je rozdelený na 8 administratívnych jednotiek.

## Doprava
náhľad|left|Chrám Alexandra Nevského
Asi  od centra mesta sa nachádza letisko Ülemiste. Mesto má dobré železničné spojenie s Petrohradom v Rusku, zatiaľ čo železničné spojenie do lotyšskej Rigy je od roku 1997 prerušené. 

V južnom smere do Lotyšska, Litvy a Poľska je Európska cesta 67 „Via Baltica“. Táto komunikácia je v niektorých úsekoch štvorpruhová, diaľničného typu. Na juhu Estónska je čiastočne vo výstavbe, ale jej priepustnosť je zatiaľ dostatočná a nevznikajú tu dopravné problémy. Na výstavbu tejto magistrály v celom Pobaltí prispieva Európska únia. Trajektom sa možno dostať do Helsínk a Štokholmu.

## Partnerské mestá

## Iné projekty


Kategória:Hlavné mestá v Európe
Kategória:Mestá v Estónsku
Kategória:Prístavné mestá v Estónsku
Kategória:Prístavné mestá Baltského mora
Kategória:Hanza
Kategória:Európske hlavné mestá kultúry
Jan Evangelista Purkyně

**Jan Evangelista Purkyně** (* 18. december 1787, Libochovice – † 28. júl 1869, Praha) bol významný český fyziológ, lekár a entomológ. Je jedným zo zakladateľov cytológie vďaka svojmu objavu zloženia živočíšnych buniek s jadrami.

## Život
Jeho otec bol správcom libochovického šľachtického panstva. Keď mal Jan Evangelista šesť rokov, otec zomrel. V jedenástich rokoch odišiel za vzdelaním k piaristom. V dvadsiatich však z rádu odišiel. Živil sa ako vychovávateľ v urodzených rodinách a jeden zo zamestnávateľov ho usmernil k lekárstvu. Už v prvom ročníku štúdia v Prahe mu vo Viedni vyšla prvá báseň *Orážení obrazu bez konce*. Doktorskú prácu *O zření v ohledu subjektivním* obhájil roku 1818 a stal sa asistentom na pražskej lekárskej fakulte.

Pre vlastenecké názory sa ale márne uchádzal o profesúru. Až na príhovor vplyvného Goetheho, ktorý tiež študoval proces videnia, získal profesúru mimo Rakúska v pruskom Vratislave (Breslau, dnes Vroclav).

Tam roku 1832 získal výkonný mikroskop. Svoj najvýznamnejší objav prezentoval Purkyně na zjazde nemeckých prírodovedcov a lekárov v pražskom Karoline v roku 1837, kde medzi prvými na svete prisúdil bunkám základný význam pre život.

Vo Vroclave mu zomreli manželka a obe dcéry na choleru, zostali mu dvaja synovia. Známym maliarom sa stal Karel Purkyně. Jan Evangelista tu odvádzal tvrdú bádateľskú prácu, ktorá z neho robí zrejme najfrekventovanejšieho eponyma českej vedy: *Purkyňove vlákna v srdci*, *Purkyňove bunky v mozočku* a rad ďalších po ňom nazvaných útvarov a javov.

Roku 1850 sa Purkyně vrátil na pražskú lekársku fakultu. Založil fyziologický ústav, avšak nad výskumom už prevládala činnosť organizačná a buditeľská. Stal sa členom londýnskej Kráľovskej spoločnosti, viedenskej a parížskej akadémie vied, poslancom zemského snemu, nositeľom *Leopoldovho rytierskeho rádu*.

V roku 1853 založil známy prírodovedecký časopis Živa.

Zomrel koncom júla 1869. Pochovaný je na vyšehradskom cintoríne.

## Odkaz v spoločnosti
Po Janovi Purkyně bola pomenovaná Universita Jana Evangelisty Purkyně v Brne medzi rokmi 1960 až 1990. V súčasnosti jeho meno nesie Univerzita Jana Evangelisty Purkyně v Ústí nad Labem. Významnou súčasťou 1. lekárskej fakulty UKv Prahe je tiež Purkyňov ústav.

## Referencie

## Iné projekty

## Externé odkazy
* Život a dielo Jana Evangelistu Purkyně  na stránkach Monoskopu

Kategória:Českí lekári
Kategória:Českí entomológovia
Kategória:Českí fyziológovia
Kategória:Českí anatómovia
Kategória:Českí vynálezcovia
Kategória:Českí slobodomurári
Kategória:Neurológovia
Kategória:Pochovaní v Prahe
Kategória:Rakúski fyziológovia
Kategória:Členovia Francúzskej akadémie vied
Kategória:Členovia Kráľovskej spoločnosti
Kategória:Členovia Nemeckej akadémie prírodných vied Leopoldina
Kategória:Osobnosti na česko-slovenských poštových známkach
Kategória:Masarykova univerzita
Kategória:Vyučujúci na Karlovej univerzite
Kategória:Absolventi Karlovej univerzity
Erika

**Erika** je ženské krstné meno nemeckého resp. škandinávskeho pôvodu. Ide o ženský tvar mena Erik s pôvodom v staronemeckých slovách *era* + *richi*, ktoré znamenajú „ctihodný vládca“ alebo *ei* + *ríkr* – „večný vládca“. Meniny na Slovensku má 2. februára.

## Niektoré známe nositeľky
* Erika Andrejevová (* 2004), ruská profesionálna tenistka
* Erika Bršelová (* 1986), slovenská atlétka, bežkyňa na 100 a 200 metrov
* Erica Durance (* 1978), kanadská herečka
* Erika Eleniaková (* 1969), americká herečka a modelka
* Erika Christensenová (* 1982), americká herečka
* Erika Jurinová (* 1971), slovenská pedagogička a politička
* Erika Podlipná (* 1943), slovenská spisovateľka a publicistka
* Erica Schoenbergová (* 1978), americká profesionálna hráčka pokru a blackjacku, v minulosti aj volejbalistka a modelka
* Erika Stárková (* 1984), česká divadelná herečka
* Erica Abi Wright, známa ako Erykah Badu (* 1971), americká R&B, soulová a hip-hopová speváčka, textárka a herečka

## Referencie

## Pozri aj
* 
* 
* vresovcotvaré (lat. *Ericales*), rad dvojklíčnolistových rastlín
* vresovcovité (lat. *Ericaceae*), čeľaď vyšších dvojklíčnolistových rastlín z radu vresovcotvaré
* vresovec (lat. *Erica*), rod nízkych vždyzelených krov z čeľade vresovcovité

## Iné projekty

## Externé odkazy
* 

Kategória:Krstné mená
Kategória:Ženské mená
Kategória:Ženské mená germánskeho pôvodu
Írsko (rozlišovacia stránka)

**Írsko** môže byť:

* ostrov v severnej Európe, pozri Írsko (ostrov)
* štát pokrývajúci väčšinu tohto ostrova, pozri Írsko
Sĺňava

**Sĺňava** je priehradné jazero a chránené územie na rieke Váh v blízkosti mesta Piešťany.

## Poloha
Vodná nádrž sa rozprestiera v severnej časti Podunajskej nížiny pri úpätí Považského Inovca, medzi mestom Piešťany a obcou Drahovce, vo výške 

## Dejiny
Nádrž je súčasťou vodného diela Drahovce-Madunice. Vznikla prehradením rieky Váh haťou v Drahovciach. Vybudovaná bola medzi rokmi 1956 a 1959 na mieste mŕtvych ramien, lužných lesov a nivných lúk Váhu. Od roku 1980 je jej časť od Krajinského mosta vyhlásená za chránenú študijnú plochu s výmerou . Za svoje pomenovanie vďačí vysokému počtu slnečných dní v roku. 

## Opis
Svojou plochou zaberá . Pri dĺžke 6,4 a šírke  je schopná pojať  vody. Na nádrži nájdete vodnolyžiarsky vlek (pri obci Ratnovce), lodenicu a tiež umelo vytvorený „vtáčí“ ostrov *Čajka*, ktorý sa stal hniezdiskom veľkých kolónií rybára riečneho a viacero druhov čajok. Je tiež zimoviskom vzácnych arktických i teplomilných druhov vtáctva. Vodné plochy sú dôležitou oddychovou lokalitou vodného vtáctva pri jarnej a jesennej migrácii Považím. Sĺňava je zahrnutá do zoznamu vzácnych vtáčích území Európy. Nádrž slúži aj ako zásobáreň vody pre atómové elektrárne v Jaslovských Bohuniciach. Na vyhliadkovú plavbu sa môžete vydať loďou kotviacou pri Kolonádovom moste v Piešťanoch. Okolo priehrady je vybudovaná dvanásťkilometrová asfaltová trasa po korune hrádze pre peších aj cyklistov (cez hať sa dá prejsť od mája do septembra, od pondelka do piatku od 15-tej a cez víkend od 10-tej do 20-tej hodiny).

náhľad|vľavo|Rozvodnený Váh pod haťou.

## Referencie

## Iné projekty

## Externé odkazy
*Satelitná fotografia Sĺňavy (Google Maps)

Kategória:Vodné diela na Slovensku
Kategória:Povodie Váhu
Kategória:Vodstvo v okrese Piešťany
Légia Kondor

**Légia Kondor** bola dobrovoľná nemecká vojnová jednotka Luftwaffe, ktorú Hitler poslal do Španielska pomôcť generálovi Francovi v španielskej občianskej vojne. V nej sa Nemci hlavne naučili používať svoje bojové lietadlá a objavili napr. tzv. Möldersov roj, podľa Wernera Möldersa, ktorý tu zostrelil najviac lietadiel. Jednotka, ktorú mali podľa nemeckej propagandy tvoriť dobrovoľníci, bojovala bez nemeckých výsostných znakov a v zvláštnych uniformách. Légia vedľa podpory Francovho puča a súvisiacich nemeckých strategických a ekonomických záujmov slúžila na výcvik nemeckých jednotiek a testovanie nových typov výzbroje. V Légii Condor vojnovým krstom prešli napríklad lietadlá typu Messerschmitt Bf 109, Dornier Do 17 či Junkers Ju 87. Légia Condor sa stala významným činiteľom občianskej vojny. Preslávila sa zničením španielského mesta Guernica, čo bol prvý vojnový zločin nemeckého letectva.

## Iné projekty

Kategória:Vojenské výhonky
Kategória:Luftwaffe
Kategória:Španielska občianska vojna
Vodné dielo Drahovce-Madunice

**Vodné dielo Drahovce-Madunice** sa nachádza v Trnavskom kraji na rieke Váh a je súčasťou Vážškej vodnej kaskády. Nadväzuje na vodnú nádrž Sĺňava.

## Funkcie
Dielo odvádza vodu z priehrady Sĺňava a dodáva vodu pre závlahu pozemkov, redukuje prietoky povodní, chráni sídla a pozemky počas povodní, zabezpečuje odber vody na chladenie atómových elektrární Jaslovské Bohunice, vylepšuje podmienky na chov rýb a rybolov a pod.

## Dejiny
Stavba bola začatá v roku 1956 a dielo dokončili v roku 1960. 

## Technické údaje
Hať Sĺňava v Drahovciach má spádovú oblasť o rozlohe , maximálny prietok  za sekundu, plochu , a objem 12,12 mil. m³ vody.

Vodná elektráreň Madunice má spád 17,3 metra, inštalovaný výkon 43,5 MW a ročnú produkciu 141,1 GWh elektrickej energie.

## Pozri aj
* Sĺňava
* Vážska kaskáda

Kategória:Vodné diela na Slovensku
Kategória:Vodné elektrárne na Slovensku
Kategória:Elektrárne v Trnavskom kraji
Kategória:Povodie Váhu
Kategória:Madunice
Kategória:Vodstvo v okrese Piešťany
Kategória:Vodstvo v okrese Hlohovec
Dolnosliezske vojvodstvo

thumb|"Peklo" na Veľké Szczelińcu (Stolové hory)
**Dolnosliezske vojvodstvo** je administratívnou jednotkou Poľska, je jedným zo 16 poľských vojvodstiev.

Vojvodstvo bolo vytvorené v roku 1999 z predchádzajúcich vojvodstiev: Vroclavského, Legnického, Jeleňogorského, Walbriského a časti Zelenohorského a Leščinského. Vojvodstvo sa nachádza v juhozápadnej časti krajiny, pri hraniciach s Českom, pokrývajúce veľkú časť historického Sliezska (Dolné Sliezsko) a vo východnej časti Horné Lužice.

## Poloha
Hraničí s:
* Nemeckom
* Českoma s vojvodstvami:
* Lubuským
* Opolským
* Veľkopoľským

## Demografia
Dáta z 31. decembra 2007:

## Mestá
V Dolnosliezskeom vojvodstve je 91 miest, z toho sú 3 mestá s právami okresu (powiat).
vľavo|300px|Dolnosliezske vojvodstvo

## Referencie


## Iné projekty
Kostol svätého Michala archanjela (Lančár)

**Kostol svätého Michala archanjela** je rímskokatolícky kostol nad Lančárom, miestnou časťou obce Kočín-Lančár, v okrese Piešťany. 

Táto opevnená renesančná stavba pochádza zo 17. storočia, je postavená na mieste staršieho gotického kostola spomínaného roku 1332. V interiéri je hodnotné barokové zariadenie a stropné maľby. Z kostola je pekný výhľad na Trnavskú pahorkatinu.

Model kostola sv. Michala v mierke 1:50 sa nachádza v Parku miniatúr v obci Podolie.

## Referencie

## Iné projekty

## Externé odkazy
*Kostol sv. Michala na obnova.sk 

Kategória:Kočín-Lančár
Lančár
Lančár
Lančár
Lančár
Amorphis

**Amorphis** je fínska metalová skupina, ktorú založili Jan Rechberger a Esa Holopainen v roku 1990. Pôvodne bola skupina death metalovým aktom, ale v neskorších albumoch sa vyvinuli na tvorenie piesní, ktoré sa dajú viac klasifikovať ako hlavný prúd, ale aj napriek tomu so zvyšujúcou sa zložitosťou aranžmentov.

Amorphis je známy pre svoje používanie (anglického prekladu) fínskej národnej epiky, Kalevala, ako zdroja pre svoje texty.

## Aktuálna zostava
* Tomi Joutsen –  spev
* Esa Holopainen – gitara
* Tomi Koivusaari – spev, gitara
* Olli-Pekka Laine – basgitara
* Santeri Kallio – klávesy
* Jan Rechberger – bicie

## Diskografia
* 1992 – *The Karelian Isthmus*, LP
* 1993 – *Privilege of Evil*, LP
* 1994 – *Tales from the Thousand Lakes*, LP
* 1995 – *Black Winter Day*, EP
* 1996 – *Elegy*, LP
* 1997 – *My Kantele*, EP
* 1999 – *Tuonela*, LP
* 2000 – *Story: 10th Anniversary*, Best of
* 2001 – *Am Universum*, LP
* 2003 – *Far from the Sun*, LP
* 2003 – *Chapters*, Best of
* 2006 – *Eclipse*, LP
* 2007 – *Silent Waters*, LP
* 2009 – *Skyforger*, LP
* 2011 – *The Beginning of Times*, LP
* 2015 – *Under the Red Cloud*, LP
* 2018 – *Queen of Time*, LP
* 2022 – *Halo*, LP

## Iné projekty

Kategória:Fínske heavymetalové hudobné skupiny
Kategória:Fínske deathmetalové hudobné skupiny
Kategória:Fínske doommetalové hudobné skupiny
Kategória:Fínske progresívnometalové hudobné skupiny
Kategória:Fínske folkmetalové hudobné skupiny
Kategória:Hudobné skupiny z 1990